**Максат:** Каюм Насыйри әкиятләре аша балаларның сөйләмнәрен баету, тел хәзинәләрен матурлау, аһәңле итү.

**Тәрбия бурычы**: Балаларның тәрбияле бала турындагы күзаллауларын ныгыту. Аралашу барышында әти-әниләргә хөрмәт, мәрхәмәтлелек хисләре тәбияләү.

**Үстерү бурычлары**: Балаларның иҗади күзаллауларын, үз фикерләрен ана телендә эзлекле,җыйнак,төгәл һәм матур итеп әйтеп бирә белү, фикерләү сәләтен үстерү.

**Белем бирү бурычы**: Балаларда яхшы һәм начар төшенчәләрен формалаштыру, үзен һәм башкаларны дөрес бәяли белергә, уңай һәм тискәре якларны күрә белергә өйрәтүне дәвам итү.

**Төп белем бирү өлкәсе**: сөйләм үсеше.

**Белем бирү өлкәләренең интеграциясе:** нәфис-нәфасәти, танып белү, социаль-коммуникатив.

**Методик алынар**: әңгәмә, сүзлек өстендә эш, сәхнәләштерү.

**Сүзлек өстендә эш**: мәгарә.

**Алдан башкарылган эшләр:** К.Насыйри әкиятләрен уку, татар халык әкияте “ Өч кыз”, рус халык әкияте “Теремкәй” әкиятләрен сәхнәләштерү.

**Эшчәнлек барышы**.

1. Эмоциональ халәт тудыру.

2.Төп өлеш

 Әңгәмә

 “Өч кыз” әкиятен сәхнәләштерү

 “Теремкәй” әкиятен сәхнәләштерү

3. Йомгаклау.

(Балалар талгын көй астында залга керәләр)

**Тәрбияче:** Балалар карагыз әле, бүген безнең балалар бакчасына күпме кунаклар килгән.Әйдәгез әле алар белән исәнләшик.

 "Кеше ...узенең туган телен кагыйдәсез дә белер һәм һич тә ялгыш әйтмәс һәм хата сөйләмәс. Ләкин башка телне өйрәнәсе булсаң, ул вакытта үз телеңнең кагыйдәләрнен белү бик кирәк. Чөнки кеше үзенең туган телен яхшы белмәсә, башка телгә төшенә алмас, бик озак вакытлардан соң гына аңа күнегә алыр" дип язган бөек мәгърифәтче Каюм Насыйри. Нинди дөрес, мәгънәле сүзләр шулай бит. Без сезнең белән төркемебездә бөек педагог Каюм Насыйри турында сөйләштек инде. Кем ул Каюм Насыйри? Нәрсәләр белән шөгыльләнгән ул? Каюм Насыйри ул татар халкының бөек ул, ул татар телен, туган телне үстерер өчен бик күп хезмәтләр эшләгән, төрле китаплар язган.

 Балалар, сөйләмебезне бай, матур, аһәңле итүдә китапларның, әкиятләрнең өлеше бик зур. Шуна күрә мин сезне бүген китаплар дөньянына, әкиятләр иленә барырга чакырам. Әйдәгез әле иң элек искә төшерик, Каюм Насыйринын “Әбүгалисина” кыйссасында китаплар кайда сакланган? (тау куышы, мәгарә).Ә кем соң ул Әбүгалисина? (укымышлы, белемле кеше) Аның иң яраткан хезмәте нинди? (Әбүгалисина бик тә күп китап укырга яраткан, ул тау куышында бер ел буена төрле төрле китаплар укып үзенең белемен арттырган). Ә нәрсә соң ул китап? Китап бик тә кыйммәтле әйбер.Китапларга карата мөнәсәбәт нинди булырга тиеш?

Әйдәгез инде хәзер юлга кузгалыйк.

(Кулына китап тотып Әбугалисина керә)

**Әбугалисина:** Әссәләмәгаләйкүм, балалар, мин Әбүгалисина.

**Бергә**: Вәгаләйкүмәссәлам

**Әбугалисина**: Кая юл тотмак булдыгыз балалар, бәлки без юлдашлардыр?

**Балалар**: Без китаплар иленә, әкиятләр дөньясын барабыз.

**Әбугалисина:**Ә минем аннан кайтып килешем.Мин анда бик күп белем тупладым,әле сезгә дә җитәрлек әкиятләр алып килдем.Менә бу китапта әкиятләр җыйналган, сезгә бүләк итим әле шушы китапны.Рәхәтләнеп танышыгыз бу китаптагы әкиятләр белән.

**Балала**р: Рәхмәт сина, Әбугалисина

**Әбугалисина**:Рәхмәтегезгә рәхмәт.Белегез бу китап бик тә тылсымлы, аның һәр бите саен сер яшеренгән.Инде юлымда булыйм, сау булыгыз дусларым.

**Бергә:** Сау бул Әбугалисина

(Әбугалисина чыгып китә)

**Тәрбияче**: Балалар карагыз әле нинди маур китап, мондый кыйммәтле бүләкне балалар йомшак мендәр өстенә генә куеп карарга кирәк.

( Ярым түгәрәк ясап китап карый башлыйлар)

**Тәрбияче**: Балалар бу китапта бит бик тә матур риваять язылган.Тыңлагыз әле. Борын-борын заманда Әдәп- Әхлак дигән авыл булган ди. Бу авыл халкы бик тә ачык күңелле, ягымлы, тәртипле, укымышлы булганнар ди.Алар бер- берсе белән сөйләшкәндә ягымлы сүзләр генә кулланып сөйләшкәннәр ди. Балалар, бу авылда кешеләр генә бер-берсе белән яхшы мөгаләмәдә булганнар, ә хәтта Көн белән Төн дә береннән башка берсе яши алмаганнар ди. Алар бер- берсен тулыландырып, гел ярдәм итеп яшәгәннәр ди.

(Көн-төн чыга)

**Көн**: Хәерле көн, Төнкәем!

**Төн**:Хәерле көн, Көнкәем!

**Көн**:Мин сине бик сагындым, Төнкәем!

**Төн**: Мин дә сине бик юксындым, Көнкәем!

**Көн**: Мин сиңа йомшак җилдән, кошлардан бик күп сәлам китердем.

**Көн**:Мин дә сина айдан, йолдызлардан бик күп сәлам китердем.

**Көн:** Син үзеңнең аең, йолдызларың белән караңгыда кешеләрнең юлларын яктыртасын.

**Төн**: Ә яна көнгә бик күп кеше сөенә Көнкәем.

**Көн**: Еллар һәрвакыт тыныч булсын!

**Төн**: Көннәр һәрвакыт аяз булсын!

**Көн**: Балаларның шат авазы күбрәк ишетелсен!

**Төн**: Әти-әниләр бер кайчан да күз яше тукмәсеннәр!

**Көн**: Әйдә Төнкәем китик инде үз юлыбызда булыйк.

**Төн**: Әйдә Көнкәем, әйдә.

(Көн белән Төн җитәкләшеп чыгып китәләр)

**Тәрбияче**: Балалар күрдегезме Әдәп-Әхак авылында Көн белән Төн бер-берсе белән ничек матур итеп сөйләшәләр.Берсенә берсе ничек ягымлы итеп “Көнкәем”, “Төнкәем” диеп эндәшәләр.

 Әйдәгез инде тылсымлы китапны каравыбызны дәвам итик, алда безне нәрсәләр көтә икән? Китапның киләсе битен ачыйк. Китапның бу битендә риваять дәвам итә.

Бу авылда Көн белән Төн генә түгел, ә алда укып киткәнемчә, барлык авыл халкы бик тә ачык күңелле, ягымлы, тәртипле, укымышлы булганнар ди. Алар бер- берсе белән сөйләшкәндә ягымлы сүзләр генә кулланып сөйләшкәннәр ди. Бу авыл халкы бик тә әдәпле, тәрбияле булганнар ди. Ә тәрбияле, әдәпле бала үзе нинди була соң ул?

- Тәрбияле бала, һәрваытта да әти-әни сүзен тыңлар, аларга каршы сүз әйтмәс, кечеләрне кыерсытмас.

- Тәрбияле бала сөйләшкәндә олыларны бүлдермәс.

- Тәрбияле бала һәрвакыт чиста пөхтә йөрер

- Әдәпле бала уйнаган уенчыкларын үзе җыяр, уенчыкларны кадерләп уйнар.

- Тәрбияле бала өстәл янында үзен бик тә тәртипле тотар, уйнап утырмас, авыз тулы ризык белән сөйләшмәс.

**Тәрбияче:** Әйе тәрбияле бала, һәрвакытта да әти-әни сүзен тыңлар, аларга каршы сүз әйтмәс, кечеләрне кыерсытмас, сөйләшкәндә олыларны бүлдермәс, тәрбияле бала һәрвакыт чиста пөхтә йөрер, әдәпле бала уйнаган уенчыкларын үзе җыяр, уенчыкларны кадерләп уйнар, әдәпле бала уйнаган уенчыкларын үзе җыяр, уенчыкларны кадерләп уйнар.

 Ягез, инде балалар, китап каравыбызны дәвам итик. Китапның бу битендә, татар халык әкияте “Өч кыз”әкияте.

**Алып баручы:** Борын-борын заманда яшәгән ди бер хатын. Аның булган ди

өч кызы. Әниләре кызларын бик яраткан, аларны бишек җырлары җырлап

йоклаткан.

**Әни.**Әлли-бәлли итәр бу,

Йокыларга китәр бу,

Алма кебек тәгәрәп,

Үсеп буйга җитәр бу.

**Алып баручы:** “Кызларымның тамаклары тук, өсләре бөтен булсын”, – дип,

көне-төне эшләгән ди әниләре. Ананың теләкләре кабул булган. Аның кызлары

бик сылу, бик уңган булып үсеп җиткәннәр, бер-бер артлы кияүгә дә киткәннәр.

Бер ел үткән, ике ел үткән, өч ел үткән. Шулай яхшы гына яшәгәндә, әниләре

авырып киткән.

Авылдан ерак түгел генә урман булган. Ул урманда әбинең дусты Тиенкәй яшәгән. (Урман күренеше).

**Тиен(** җырлый):Мин тиенкәй.

Шатланамын да уйныймын,

Күңелсез булса, җырлыймын:

Лә-лә-лә! Лә-лә-лә!

Һай, онытып та җибәргәнмен. Әбинең хәлен белеп кайтыйм әле.(өй янына килә)

**Тиен:** Кая соң бу әбекәй, ишек алдында да күренми? Әллә авырган инде. (Әбинең ыңгырашкан тавышы ишетелә).

**Тиен**: Әби, исәнме? Нәрсә булды? Әллә авырдыңмы?

**Әби**: Рәхмәт, Тиенкәй. Үзем дә сине көтеп ята идем. Тиен дустым килми

калмас, хәлемне белми калмас, диеп. Сиңа үтенечем бар иде, тиенкәем, менә авырып киттем бит әле. Зинһар өчен, кызларыма барып әйтсәнә, хәлемне белергә

килсеннәрче.

 **А.б.** Тиен шундук чыгып чапкан, олы кызына барып кергәндә, ул ләгән чистарта икән.

**Тиен:** Әниең авырган, барып хәлен бел.

**Олы кызы**(ләгән чистарта) И,ИИ,й, бик барыр идем дә, ләгәннәрне чистартып бетерәсем бар шул.

**Тиен:** Алайса, син шушы ләгәнеңнән аерылма.

**А.б**. Тиен олы кызны гөберле бакага әйләндергән. Тиен уртанчы кызның тәрәзәсенә шакыган.

**Тиен** Әниең авырган, барып хәлен бел.

**Кыз** :ИИ и ий, бик барыр идем дә, менә шушы җепне эрләп бетерәсем бар

шул.

**Тиен:** Алайса, шул җебеңнән аерылма!

**А.б**. Тиеннең уртанчы кызга бик ачуы килгән. Ул аны үрмәкүчкә әйләндергән.

**А. Б**. Тиен тәрәзәне какканда кече кызның камыр баскан чагы икән.

**Тиен:** Йөгер тизрәк. Әниең авырган,хәлен белергә кирәк.

**А.б.** Кече кыз кулларын да сөртеп тормыйча, күчтәнәчен алып әнисе янына чыгып йөгерә. (килә, дару эчерә,чәй каптыра, өстенә шәл яба)

**Кече кыз.** Әнием, әнием,

Иң кадерлем син минем!

Мин сине яратып,

Иркәләп торырмын.

Мин сиңа тормышта

Таяныч булырмын.

**әни**: Рәхмәт, балакаем. Тиенкәем, олы кызларым ник күренмиләр, син

аларны чакырмадыңмы әллә?

**Тиен**: Чакырдым, бакага,икенчесе- үрмәкүчкә әверелде.

Шулвакыт “гафу ит” дигән тавыш ишетелә. Бака күренә.

- Әни, гафу ит.

 - Әнием, гафу ит мине..

**Әни:** Кинәт кенә хәлем яхшырды, балалар, сезне сагынудан булган

икән авыруым. Сезне күрүгә, кәефем күтәрелде. Рәхмәт сезгә, балакайларым.

Һәрвакыт тәүфыйклы булыгыз.

**Алып баручы:** Әниләрне беркайчан да рәнҗетмәгез. Ана хакы бик олы.

Никадәр генә яхшылык эшләсәгез дә, аналарга бурычыгызны түләп бетерә

алмассыз. Тәүфыйклы булыгыз, игелекле булыгыз, әниләрегезнең кадерен

белегез!

 Әйдәгез китап каравыбызны дәвам итик. Ә китапның бу битендә өй рәсеме ясалган. Бик тә кызык бит әле бу, нәрсәне аңлата икән бу? (Теремкәй әкияте)

Тәрбияче: Менә балалар, без сезнең белән Әбугалисина биргән тылсымлы китап белән танышып та чыктык. Без бу тылсымлы китапны төркемебезнең иң күренекле урынына куярбыз. Кич белән әти-әниләребез килгәч аларга да күрсәтербез. “Вә дәхи олуглык вә игелелек дигән нәрсәгыйлем вә әдәп беләндер вә күркәм әхлак беләндер”, дигән Каюм Насыйри. Әйдәгез инде хәзер кунаклар белән саубуллашыйк һәм төркемебезгә кайтыйк.